DA Den Europæiske Unions Tidende L 144/43

KOMMISSIONENS BESLUTNING

af 3. juni 2005

om EF-tilskud til medlemsstaternes 2005-programmer for fiskerikontrol, -inspektion og -overvågning

(meddelt under nummer K(2005) 1630)

(2005/424/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets beslutning 2004/465/EF af 29. april 2004 om EF-tilskud til medlemsstaternes programmer for fiskerikontrol (1), særlig artikel 6, stk. 1, og

ud fra følgende betragtninger:

(1) Medlemsstaterne har sendt Kommissionen deres fiskerikontrolprogrammer for 2005 sammen med ansøgninger om EF-tilskud til udgifterne til gennemførelse af projekterne i disse programmer.

(2) Ansøgninger vedrørende de foranstaltninger, der er nævnt i artikel 4 i beslutning 2004/465/EF, kan komme i betragtning til EF-tilskud.

(3) Der bør fastsættes maksimumsbeløb og sats for EF-tilskuddet samt betingelser for ydelse af dette tilskud.

(4) De elektroniske fartøjslokaliseringsanordninger bør opfylde kravene i Kommissionens forordning (EF) nr. 2244/2003 af 18. december 2003 om gennemførelsesbestemmelser vedrørende satellitbaserede fartøjsovervågningssystemer (2).

(5) Pilotprojekterne bør opfylde betingelserne i Kommissionens forordning (EF) nr. 1461/2003 af 18. august 2003 om betingelser for pilotprojekter for elektronisk transmission af oplysninger om fiskeriaktivitet og for telemåling (3).

(6) Medlemsstaterne skal ifølge artikel 8 i beslutning 2004/465/EF indgå deres udgiftsforpligtelser senest 12 måneder efter udgangen af det år, hvor de underrettes om nærværende beslutning. De skal desuden overholde de bestemmelser, der i beslutning 2004/465/EF er fastsat for iværksættelse af projekter og indsendelse af ansøgninger om godtgørelse.

(7) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur —

VEDTAGET FØLGENDE BESLUTNING:

Artikel 1

Emne

Ved denne beslutning fastsættes det, at der ydes EF-tilskud til de foranstaltninger, der er nævnt i artikel 4 i beslutning 2004/465/EF, for 2005. Endvidere fastsætter den EF-tilskuddet til hver medlemsstat, tilskudssatsen og betingelserne for ydelse af sådant tilskud.

Artikel 2

Ny teknologi og it-net

Til anskaffelse og installation af og teknisk bistand til computerteknologi og etablering af it-net, så dataudvekslingen i forbindelse med overvågning og kontrol af fiskeri bliver effektiv og sikker, ydes der et tilskud på 50 % af de støtteberettigede udgifter inden for de grænser, der er fastsat i bilag I.

Artikel 3

Elektroniske fartøjslokaliseringsanordninger

1. Til udgifterne til anskaffelse og installation om bord på fiskerfartøjer af elektroniske fartøjslokaliseringsanordninger, der gør det muligt for fartøjsovervågningscentre at fjernovervåge fiskeriet ved hjælp af et fartøjsovervågningssystem (FOS), ydes der et tilskud på højst 4 500 EUR pr. fartøj inden for de grænser, der er fastsat i bilag II.

2. Inden for den beløbsramme på 4 500 EUR, der er fastsat i stk. 1, ydes der for de første 1 500 EUR af de støtteberettigede udgifter et tilskud på 100 %.

3. EF-tilskuddet til de støtteberettigede udgifter mellem 1 500 EUR og 4 500 EUR pr. fartøj kan højst udgøre 50 % af disse udgifter.

4. Elektroniske lokaliseringsanordninger skal for at være støtteberettiget opfylde kravene i forordning (EF) nr. 2244/2003.

Artikel 4

Pilotprojekter om ny teknologi

1. Til pilotprojekter om indførelse af ny teknologi til forbedret fiskerikontrol ydes der et tilskud på 50 % af de støtteberettigede udgifter inden for de grænser, der er fastsat i bilag III.

2. Pilotprojekter skal opfylde betingelserne i forordning (EF) nr. 1461/2003.

Artikel 5

Uddannelse

Til uddannelses- og udvekslingsprogrammer for offentligt ansatte med ansvar for overvågnings- og kontrolopgaver på fiskeriområdet ydes der et tilskud på 50 % af de støtteberettigede udgifter inden for de grænser, der er fastsat i bilag IV.

Artikel 6

Seminarer og medieredskaber

Til initiativer som fx seminarer og medieredskaber, der skal gøre fiskere og andre aktører, såsom inspektører, offentlige anklagere og dommere, samt den brede offentlighed mere bevidste om nødvendigheden af at bekæmpe uansvarligt og ulovligt fiskeri, og seminarer og medieredskaber vedrørende gennemførelsen af den fælles fiskeripolitiks regler ydes der et tilskud på 75 % af de støtteberettigede udgifter inden for de grænser, der er fastsat i bilag V.

Artikel 7

Skibe og luftfartøjer til fiskerikontrol

Til anskaffelse og modernisering af skibe og luftfartøjer, som de ansvarlige myndigheder i medlemsstaterne anvender til overvågning og kontrol af fiskeri, ydes der inden for de grænser, der er fastsat i bilag VI, et tilskud på højst:

— 50 % af de støtteberettigede udgifter, der afholdes af de medlemsstater, som tiltrådte pr. 1. maj 2004

— 25 % af de støtteberettigede udgifter, der afholdes af andre medlemsstater.

Artikel 8

Denne beslutning er rettet til medlemsstaterne.

Udfærdiget i Bruxelles, den 3. juni 2005. På Kommissionens vegne Joe BORG Medlem af Kommissionen

(1) EUT L 157 af 30.4.2004, s. 114. Berigtiget i EUT L 195 af 2.6.2004, s. 36.

(2) EUT L 333 af 20.12.2003, s. 17.

(3) EUT L 208 af 19.8.2003, s. 14.

BILAG I NY TEKNOLOGI OG IT-NET (EUR) Medlemsstat Forventede udgifter til det nationale fiskerikontrolprogram EF-tilskud Belgien 0 0 Tjekkiet 0 0 Danmark 525 000 262 500 Tyskland 50 000 25 000 Estland 0 0 Grækenland 310 000 155 000 Spanien 719 828 359 914 Frankrig 150 000 75 000 Irland 0 0 Italien 1 783 200 891 600 Cypern 0 0 Letland 0 0 Litauen 0 0 Luxembourg 0 0 Ungarn 0 0 Malta 577 446 288 723 Nederlandene 417 325 208 663 Østrig 0 0 Polen 60 000 30 000 Portugal 2 568 260 1 284 130 Slovenien 0 0 Slovakiet 0 0 Finland 600 000 300 000 Sverige 111 200 55 600 Det Forenede Kongerige 767 453 383 727 I alt 8 639 712 4 319 857

BILAG II ELEKTRONISKE FARTØJSLOKALISERINGSANORDNINGER (EUR) Medlemsstat Forventede udgifter til det nationale fiskerikontrolprogram EF-tilskud Belgien 0 0 Tjekkiet 0 0 Danmark 0 0 Tyskland 0 0 Estland 0 0 Grækenland 0 0 Spanien 0 0 Frankrig 0 0 Irland 0 0 Italien 0 0 Cypern 0 0 Letland 0 0 Litauen 0 0 Luxembourg 0 0 Ungarn 0 0 Malta 0 0 Nederlandene 0 0 Østrig 0 0 Polen 0 0 Portugal 0 0 Slovenien 0 0 Slovakiet 0 0 Finland 0 0 Sverige 0 0 Det Forenede Kongerige 849 955 611 793 I alt 849 955 611 793

BILAG III PILOTPROJEKTER OM NY TEKNOLOGI (EUR) Medlemsstat Udgifter forudset i det nationale fiskerikontrolprogram EF-tilskud Belgien 0 0 Tjekkiet 0 0 Danmark 750 000 375 000 Tyskland 0 0 Estland 0 0 Grækenland 370 000 185 000 Spanien 0 0 Frankrig 0 0 Irland 0 0 Italien 265 000 132 500 Cypern 0 0 Letland 0 0 Litauen 0 0 Luxembourg 0 0 Ungarn 0 0 Malta 0 0 Nederlandene 0 0 Østrig 0 0 Polen 0 0 Portugal 0 0 Slovenien 0 0 Slovakiet 0 0 Finland 0 0 Sverige 166 070 83 035 Det Forenede Kongerige 458 628 229 314 I alt 2 009 698 1 004 849

BILAG IV UDDANNELSE (EUR) Medlemsstat Forventede udgifter til det nationale fiskerikontrolprogram EF-tilskud Belgien 15 000 7 500 Tjekkiet 0 0 Danmark 150 000 75 000 Tyskland 52 100 26 050 Estland 0 0 Grækenland 40 000 20 000 Spanien 230 236 115 118 Frankrig 34 050 17 025 Irland 0 0 Italien 1 191 075 595 538 Cypern 0 0 Letland 0 0 Litauen 12 000 6 000 Luxembourg 0 0 Ungarn 0 0 Malta 0 0 Nederlandene 178 620 89 310 Østrig 0 0 Polen 0 0 Portugal 95 588 47 794 Slovenien 0 0 Slovakiet 0 0 Finland 30 000 15 000 Sverige 40 000 20 000 Det Forenede Kongerige 191 564 95 782 I alt 2 260 233 1 130 117

BILAG V SEMINARER OG MEDIEREDSKABER (EUR) Medlemsstat Forventede udgifter til det nationale fiskerikontrolprogram EF-tilskud Belgien 0 0 Tjekkiet 0 0 Danmark 40 000 30 000 Tyskland 0 0 Estland 0 0 Grækenland 75 000 56 250 Spanien 6 000 4 500 Frankrig 0 0 Irland 0 0 Italien 0 0 Cypern 0 0 Letland 0 0 Litauen 8 000 6 000 Luxembourg 0 0 Ungarn 0 0 Malta 0 0 Nederlandene 0 0 Østrig 0 0 Polen 0 0 Portugal 75 000 56 250 Slovenien 0 0 Slovakiet 0 0 Finland 0 0 Sverige 0 0 Det Forenede Kongerige 0 0 I alt 204 000 153 000